Proprju f' dawn il- jiem Sergio Grech għarrafni li ħalliena l- poeta Toni Caruana , mill- Belt Valletta . Kont naf li kien ilu ma jiflaħx sewwa u għalhekk spiss kont naħseb fih u anki f' dawk il- jiem , snin ilu , meta konna niltaqgħu waqt xi Lejla tal- Poeżija organizzati mill- Għaqda Poeti Maltin , mill- Għaqda Letterarja Maltija ( illum xolta ) u minn PoeżijaPlus . Il- poeżiji ta' Toni Caruana - għal snin twal membru tal- Ghaqda Poeti Maltin - kienu miktubin b' sempliċità liema bħalha , imma ma kinux neqsin minn ċerta profondità ta' ħsieb , u kienu xhieda ta' bniedem li jħobb jaqra qatigħ . Kien jikteb dwar kull suġġett bla biża' ta' xejn u spiss il- poeżiji tiegħu kienu jidhru fil- Paġni Letterarji tal- ġurnali lokali u anki f' bosta antoloġiji letterarji . Niftakar ukoll li Toni Caruana kien jikteb spiss u regolarment fil- paġna tal- ittri f' xi gazzetti lokali . Dwar il- poeżija tiegħu jiena kont iddedikajt kapitlu sħiħ fl- ewwel ktieb tiegħi TIEQA FUQ KITTIEBA MALTIN . Xtaqt hawn nispiċċa b' poeżija minn tiegħu : bl- għajjat u ħafna ħsejjes u mhux biss b' dawk ta' niesha , b' ta' Ċikku m' ibnu Xmun b' karettun mimli ħxejjex jghajtu patata u basal u xi ġmiel ta' larinġ u ejjew għax Ċikku wasal . tbiegħ b' leħen irqiq biex tbiegħ kejla kappar . Rożi ssejjaħ lil Kikku f' tieqa għolja sular waqt li ddendillu l- qoffa ħa jagħtiha l- ħalib u Kikku b' merħla mogħoż iterraq mal- Belt kollha jaħleb il- ħalib bnin daqs l- għasel w abjad borra . Tinstama' għajta rqiqa ta' sajjied b' qoffa rizzi u Leli l- Pajpaj jgħajjat b' turtiera bil- pastizzi . Kelinu tal- pitrolju mat- toroq kollha jdur u Ġanni jbigħ il- faħam għal min għandu l- kenur . jaslu kull filgħaxija b' gardarun tar- ravjul jghajtu sħan u mimlija . Hdejn il- ħanut ta' Pawlu jiġi Ninu u hemm barra waqt li jdoqq il- kitarra . Ġorġ bil- bank fuq bankina ħa jbigħ xi ratlejn ħut , Grezz b' leħen ta' sopranu tgħid Zabbarija t- tut . Fil- Belt xejn ma jinbidel kont naħseb meta tfajjel għax dejjem ħarist ' dwari w emmint b' li kont nisthajjel . Mohh żgħir hekk fehemha 'l hajja fl- ewwel ftit snin ta' zmieni , iżda jiena kont għadni ħalib ommi fi snieni . . . Għażiż Toni , grazzi lilek u nixtieqlek il- mistrieħ ta' dejjem .